Man vas oor bomdreigement aan ANC-hoofkantoorLuthuli-huis in die Johannesburgse middestad. Foto: Google Earth Brig. Hangwani Mulaudzi, woordvoerder van die Valke, het gesê die man is Maandag op ŉ plot in Muldersdrift buite Johannesburg in hegtenis geneem. Volgens Mulaudzi sal die verdagte na verwagting Woensdag in die hof verskyn. Op ŉ vraag aan Mulaudzi oor op watter aanklagte die man tereg sal staan, het hy gesê daar is nog nie “formele aanklagte geformuleer nie”. Luthuli-huis en die Star-koerant se kantore in die Johannesburgse middestad moes op 14 September ontruim word nadat ŉ bomdreigement ontvang is. Daar is destyds berig dat adj.pres. Cyril Ramaphosa in die gebou was ten tyde van die bomdreigement en dat pres. Jacob Zuma later ŉ vergadering daar sou bywoon. ŉ Groot gebied om die kantore is afgesper en eers later weer heropen nadat snuffelhonde die twee geboue deursoek het en dit veilig verklaar is.